### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.2

Rīgā 2017.gada 22.martā

**Sēdi vada -** Tautsaimniecības padomes priekšsēdētājs G.Strautmanis.

**Ar balsstiesībām piedalās** - Tautsaimniecības padomes locekļi: A.Ašeradens, J.Naglis, E.Baldzēns, N.Bergs, S.Liepiņa, I.Šure, J.Endziņu pārstāv K.Zariņa, J.Gulbi pārtāv E.Rītiņa, V.Rantiņu pārstāv A.Sekacis.

# **Pieaicinātās personas:**

|  |  |
| --- | --- |
| Finanšu ministrijas pārstāvis | J.Spiridonovs |
| Latvijas Bankas pārstāvis  | U.Rutkaste |
| Tautsaimniecības padomes Enerģētikas komitejas vadītāja vietnieks  | A.Treiguts |
| Latvijas Tirgotāju asociācijas padomnieks | A.Kalniņš |
| Latvijas Darba devēju konfederācijas pārstāve | I.Olafsone |
| Latvijas Tirdzniecības un rūpniecības kameras pārstāve  | I.Peipiņa |
| Latvijas Tirdzniecības un rūpniecības kameras pārstāve | L.Caune |
| Latvijas Brīvo arodbiedrību savienības pārstāvis  | A.Āboliņš |
| Latvijas Investīciju un attīstības aģentūras pārstāvis  | V.Jēkabsons |
| Labklājības ministrijas pārstāve | S.Stabiņa |
| Labklājības ministrijas pārstāve | S.Rucka |
| Ekonomikas ministrijas valsts sekretāra vietnieks | R.Aleksejenko |
| Ekonomikas ministrijas Sabiedrisko attiecību nodaļas vadītāja | E.Urpena |
| Ekonomikas ministrijas Uzņēmējdarbības konkurētspējas departamenta direktors | K.Soms |
| Ekonomikas ministrijas Uzņēmējdarbības konkurētspējas departamenta pārstāvis  | M.Jurušs |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtība:**

1. Tautsaimniecības padomes (TSP)  2017.gada 22.februāra sēdes protokola Nr.1 apstiprināšana;
2. Turpinājums TSP 2017.gada 22.februāra sēdes diskusijai par vienotu pozīciju un redzējumu Latvijas vidējā termiņa nodokļu politikas stratēģijai 2018. – 2021.gadam, t.sk. par mazo uzņēmumu nodokļu regulējumu, darbaspēka nodokļiem, valsts sociālās apdrošināšanas obligātajām iemaksām.

**1.§**

**Tautsaimniecības padomes 2017.gada 22.februāra sēdes protokola Nr.1 apstiprināšana**

--------------------------------------------------------------------------------------------------

(G.Strautmanis)

**Ziņo:** Tautsaimniecības padomes priekšsēdētājs G.Strautmanis.

**Nolemj:** Apstiprināt Tautsaimniecības padomes 2017.gada 22.februāra sēdes protokolu Nr.1.

**2.§**

**Turpinājums TSP 2017.gada 22.februāra sēdes diskusijai par vienotu pozīciju un redzējumu Latvijas vidējā termiņa nodokļu politikas stratēģijai 2018. – 2021. gadam**

--------------------------------------------------------------------------------------------------

(G.Strautmanis, J.Spiridonovs, N.Bergs, K.Zariņa, A.Ašeradens, J.Naglis, E.Rītiņa, L.Caune, I.Šure, S.Liepiņa, U.Rutkaste)

**Ziņo:** Finanšu ministrijas pārstāvis J.Spiridonovs.

**Sēdes laikā izteiktie viedokļi un priekšlikumi:**

J.Spiridonovs uzsver, ka nodokļu politikas stratēģijas galvenais pamatmērķis ir realizēt “Nacionālā attīstības plāna 2020” virzienu “ekonomikas izrāviens”. Tās galvenais mērķis nav uzsvars uz nodokļu budžeta ieņēmumu palielināšana, bet gan koncentrēšanās uz galveno – eksportspēju, produktivitāti, konkurētspēju, mazā biznesa regulējumu un uzņēmējdarbības vidi.

J.Spiridonovs norāda, ka stratēģija nosaka ne tikai nodokļu likmju pārskatīšanu, bet arī jautājumus, kas aptver ēnu ekonomikas apkarošanas pasākumus, t.sk. pievienotās vērtības nodokļa apgrieztās maksāšanas kārtības pārskatīšanu un tā piemērošanu arī citām nozarēm, kā arī citus jautājumus, kas skar efektīvu un motivējošu nodokļu iekasēšanu un tās administrēšanu.

**Nolemj:**

1. Pieņemt zināšanai Finanšu ministrijas pārstāvja sniegto informāciju par nodokļu politikas pamatnostādnēm 2018.- 2021.gadam. Finanšu ministrijas prezentācija ir neatņemama šī protokola sastāvdaļa.
2. TSP konceptuāli atbalsta Finanšu ministrijas vidēja termiņa nodokļa politikas stratēģijā ietvertos pasākumus, nosakot vienotu IIN likmi 20% apmērā ienākumam no algas, ienākumam no kapitāla, ienākumam no kapitāla pieauguma un IIN atcelšana dividendēm, piedāvājot veikt UIN reformu, kas paredz 0% UIN likmi uzņēmuma attīstībā ieguldītajiem līdzekļiem un 20% UIN likmes nomaksu tikai peļņas sadales brīdī.
3. Turpināt uzsāktās diskusijas par mazo uzņēmumu atbalsta regulējuma reformu.
4. TSP dalīborganizācijas vienojas, ka nepieciešams paplašināt nozaru skaitu, kurās atļaut pievienotās vērtības nodokļa (PVN) apgrieztās maksāšanas kārtību un stiprināt cīņu ar negodprātīgiem komersantiem, mazinot ēnu ekonomiku un palielinot uzņēmumu konkurētspēju un ekonomisko aktivitāti gan vietējā, gan ārvalstu tirgos. Jāturpina jau uzsāktais darbs pie nodokļu maksāšanas un iekasēšanas efektivitātes paaugstināšanās, piedāvājot vienkāršotas procedūras un ērtus tehniskos risinājumus.

Sēdi slēdz plkst. 10:40.

Sēdes vadītājs G.Strautmanis

Sēdes protokolētāja D.Freimane